The Script

The Script, իռլանդական փոփ ռոք խումբ, որ ձևավորվել է 2001 թվականին։ Խմբի անդամներն են վոկալիստ, դաշնակահար Դենի Օ'Դոնոհյուն, վոկալիստ, կիթառահար Մարկ Շիհանը և հարվածային գործիքների վրա նվագող Գլեն Փաուերը։ Խումբն իր առաջին ձայնասկավառակը թողարկել է 2008 թվականի օգոստոսին։ Ձայնասկավառակի սինգլներն էին "The Man Who Can't Be Moved" և "Breakeven (Falling to Pieces)" երգերը։ Ձայնասկավառակը առաջինն էր Իռլանդիայում և Մեծ Բրիտանիայում։ Նրանց երկրորդ ձայնասկավառակը՝ Science & Faith-ը, թողարկվեց 2010 թվականի սեպտեմբերին և ներառում էր այնպիսի երգեր, ինչպիսիք էին "For the First Time" և "Nothing" երգերը։ Ձայնասկավառակը առաջին տեղը գրավեց Իռլանդիայում և Մեծ Բրիտանիայում, իսկ ԱՄՆ-ի Billboard 200 չարթում այն երրորդն էր։ Խմբի երրորդ ձայնասկավառակը՝ #3-ը, առաջին հորիզոնականը գրավեց Իռլանդիայում և Մեծ Բրիտանիայում։ Ձայնասկավառակի գլխավոր սինգլը "Hall of Fame"-ն է, որի ստեղծման ժամանակ խումբը համագործակցվել է երգիչ will.i.am-ի հետ։ 2014 թվականին թողարկվեց խմբի թվով չորրորդ՝ No Sound Without Silence ձայնասկավառակը։ Վերջինս գրավեց առաջին հորիզոնականը և ներկայացվեց "Superheroes" երգը։

The Script-ի երաժշտությունը շատ է օգտագործվում հեռուստատեսային ծրագրերում, ինչպես օրինակ՝ «90210», «Պատրաստված է Չելսիում», «Վամպիրի օրագրերը» և այլն։ Խմբի վոկալիստ Դենի Օ'Դոնոհյուն բրիտանական The Voice նախագծի 1-ին և 2-րդ եթերաշրջանների մարզիչ է եղել։

Կենսագրություն

Վաղ տարիներ 
Դենի Օ'Դոնոհյուն և Մարկ Շիհանը լավագույն ընկերներ էին դեռ 12 տարեկան հասակից, երբ բնակվում էին Դուբլինում։ Նրանք Mytown խմբի անդամներ էին։ Խումբը ստեղծվել էր 1996 թվականին։ Որպես երգահաններ և գործընկերներ նրանք հրավիրվել էին Կանադա, որպեսզի համագործակցեին մի շարք այլ երգիչների հետ, այդ թվում՝ Դալաս Օսթինի, Մոնթել Ջորդանի և Թեդի Ռիլեյի։ Նրանք ԱՄՆ-ում անցկացրին մի քանի տարի և ռեկորդային թվով գումար վաստակեցին։ 

Ապա րանք տեղափոխվեցին Լոս Անջելես և սկսեցին աշխատել որպես պրոդյուսերներ՝ երգեր գրելով այնպիսի երգիչների համար, ինչպիսիք էին Բրիթնի Սփիրսը, Boyz II Men-ը և TLC-ն, բայց որոշ ժամանակ անց տեղափոխվեցին Դուբլին և Գլեն Փաուերի հետ միասին ստեղծեցին The Script երաժշտախումբը։ Փաուերը սովորել էր նվագել հարվածային գործիքների վրա, երբ դեռ ութ տարեկան էր և միացավ Դենիին ու Շիհանին՝ ստեղծելով նոր խումբն ու սկսելով ստեղծագործել։ Նորաստեղծ խմբի վրա մեծ ազդեցություն են թողել այնպիսի խմբեր, ինչպիսիք են Snow Patrol-ը, U2-ն, Coldplay-ը և այլք։

2008–10. The Script 
The Script-ի առաջին ձայնասկավառակը թողարկվեց 2008 թվականի օգոստոսի 8-ին։ Ձայնասկավառակը առաջին հորիզոնականն էր զբաղեցնում բրիտանական չարթերում։

The Script-ը առաջին անգամ կատարեց "We Cry" երգը BalconyTV-ում Դուբլինում 2007 թվականի սեպտեմբերի 13-ին։ 2008 թվականի հունիսի 20-ին խումբը արժանացավ DanishTV Music Video Awards-ի «լավագույն երաժշտախումբ» մրցանակին։ Մրցանակաբաշխության ժամանակ խումբն ասաց, որ դա նրանց առաջին մրցանակն էր։ The Script-ը թողարկեց իրենց առաջին սինգլը՝ "We Cry"-ը, 2008 թվականի ապրիլի 25-ին։ "We Cry"-ը ստացավ "Օրվա սինգլ" մրցանակը RTÉ 2FM-ում, Today FM-ում և BBC Radio 1-ում։ Մեծ Բրիտանիայի չարթերում երգը գրավեց 15-րդ հորիզոնականը։ Սինգլը 9-րդ տեղը գրավեց իռլանդական չարթերում։ The Script-ը "We Cry" երգը կատարեց 90210 հեռուստանախագծի համար։

Նրանց երկրորդ սինգլը՝ "The Man Who Can't Be Moved"-ը թողարկվեց 2008 թվականի սեպտեմբերի 15-ին։ Սինգլն Իռլանդիայում, Դանիայում և Մեծ Բրիտանիայում գրավեց երկրորդ հորիզոնականը։ Խումբն իր առաջին ձայնասկավառակը՝ The Script անվամբ, թողարկեց 2008 թվականի օգոստոսի 11-ին։ Հաջորդելով "The Man Who Can't Be Moved"-ի հաջողությանը՝ ձայնասկավառակը Մեծ Բրիտանիայում առաջինը դարձավ վաճառքի քանակով՝ 20,240 նմուշ 11 շաբաթում։ Լավագույն տասնյակում ձայնասկավառակը 3 շաբաթ անցկացրեց և 18-րդ հորիզոնականը գրավեց Մեծ Բրիտանիայի 2008 թվականի լավագույն վաճառվող ձայնասկավառակների շարքում։ Ձայնասկավառակը առաջինն էր նաև Իռլանդիայում 5 շաբաթ շարունակ։ Sony BMG-ի իռլանդական գրասենյակը ներկայացրեց խմբի առաջին մուլտիպլատինե ձայնասկավառակը՝ գրեթե 600,000 վաճառքով։

Խմբի երրորդ սինգլը՝ "Breakeven"-ը, թողարկվեց Իռլանդիայում և Մեծ Բրիտանիայում 2008 թվականի նոյեմբերի 21-ին և դեկտեմբերի 29-ին համապատասխանաբար։ Երգը վայրկենական հաջողություն ունեցավ իռլանդական չարթերում։ 40-րդ հորիզոնականում մտնելով չարթ՝ այն կարողացավ ընդամենը մեկ շաբաթում հասնել լավագույն տասնյակ։ Մեծ Բրիտանիայում սինգլի 4 շաբաթում հասավ 21-րդ հորիզոնականի։ Խմբի չորրորդ սինգլը՝ "Talk You Down"-ը, թողարկվեց 2009 թվականի մարտին։

Նոյեմբերի 9-ին the Script-ը արժանացավ World Music Awards-ի որպես 'Լավագույն վաճառվող իռլանդական կատարում'։ Խումբը որոշեց նոր երգ գրել Լեոնա Լյուիսի երկրորդ ձայնասկավառակի համար։ 2008 թվականի դեկտեմբերին խումբը աջակցեց Take That-ին իրենց 2009 թվականի հունիսի 13-ի Պարկում տեղի ունեցած համերգի ժամանակ։ Խումբը նվագեց Cheerio's Childline-ի համերգի ժամանակ։ Համերգին մասնակցում էին նաև այնպիսի մեծ աստղեր, ինչպիսիք են Էնրիկե Իգլեսիասը և Անասթեյշան։ 

2009 թվականի ապրիլի 7-ին խումբը նվագեց U2-ի Պարկում տեղի ունեցող երրորդ համերգին Ապրիլի 29-ին խումբը հայտարարեց իրենց հաջորդ սինգլի մասին, որը կրում էր "Before the Worst" անունը։ Վերջինս թողարկվեց 2009 թվականի հունիսի 15-ին։ 2009 թվականի հուլիսի 17-ին, 18-ին և 21-ին երաժշտական համար ունեցավ Փոլ Մաքքարթնի Նյու Յորքի «Սիթի ֆիլդում» կայացած առաջին համերգին։

2009 թվականի դեկտեմբերի 2-ին "The Man Who Can't Be Moved" երգի ռեմիքս տարբերակը օգտագործվեց Victoria's Secret Fashion Show-ի ժամանակ։

2010 թվականի ապրիլի 16-ին նրանց առաջին ամերիկյան սինգլը՝ "Breakeven"-ը, պլատինե կարգավիճակ ստացավ RIAA-ի կողմից՝ վաճառվելով մոտ մեկ միլիոն տարբերակ ԱՄՆ-ում։ 2010 թվականի գարնանը երգը 12-րդ հորիզոնականը գրավեց Billboard Hot 100 չարթում։ Երգը շրջագայություն սկսեց ԱՄՆ-ում 2010 թվականի հոկտեմբերի 11-ից մինչև 2010 թվականի նոյեմբերի 7-ը, Սան Դիեգոյից մինչև Բոսթոն։

2010–12. Science & Faith 
The Script-ը հայտարարեց նոր ձայնասկավառակի և սինգլի մասին 2010 թվականի հուլիսի 19-ին։ Նրանց առաջին սինգլը Science & Faith-ից "For the First Time"-ն էր, որը թողարկվեց Մեծ Բրիտանիայում 2010 թվականի օգոստոսի 20-ին։ Սրան հաջորդեց ձայնասկավառակի թողարկումը 2010 թվականի սեպտեմբերի 13-ին։ ԱՄՆ-ում "For the First Time"-ը թողարկվեց iTunes-ով 2010 թվականի նոյեմբերի 8-ին, իսկ "Science & Faith"-ը թողարկվեց 2011 թվականի հունվարի 18-ին ։ Երգy առաջին անգամ ԱՄՆ-ում թողարկվել է 2010 թվականի սեպտեմբերի 29-ին։ "For the First Time"-ը բրիտանական չարթերում գրավեց 5-րդ տեղը, իսկ իռլանդական չարթերում այն առաջինն էր։ Science & Faith-ը թե՛ իռլանդական, թե՛ բրիտանական սկավառակների չարթերում առաջին հորիզոնականում էր։

2012–13. #3 
Խումբը Թվիթերի միջոցով հունիսի 2-ին հայտարարեց իրենց երրորդ ձայնասկավառակի մասին, որը պիտի կրեր #3 անունը։ Այն թողարկվեց Մեծ Բրիտանիայում 2012 թվականի սեպտեմբերի 10-ին և ԱՄՆ-ում հոկտեմբերի 9-ին։ The Script-ի անդամները հայտարարեցին նաև որ գլխավոր սինգլը լինելու է "Hall of Fame" երգը. վերջինիս պրեմիերան կայացավ 2012 թվականի հուլիսի 23-ին։ Այն ձայնագրվել էր Լոս Անջելեսի Studio 3-ում և թողարկվել iTunes-ով 2012 թվականի օգոստոսի 21-ին։ Երգը խումբը կատարում է will.i.am-ի հետ։ Երգը դարձավ նրանց ամենահաջողակ համագործակցությունը։ Ավստրալիայում այն 5x պլատինե ճանաչվեց, Իտալիայում՝պլատինե, Նոր Զելանդիայում՝ 2x պլատինե, Նորվեգիայում՝ 6x պլատինե, Շվեդիայում՝ 2x պլատինե և ԱՄՆ-ում 2x պլատինե։ Երգը առաջին հորիզոնականում էր Մեծ Բրիտանիայում, Իռլանդիայում, Շոտլանդիայում, Եվրոպայում և Ավստրիայում։ Գրեթե 30 երկրների չարթերում պտտվում էր այս երգը։

Հաջորդ սինգլները՝ "Six Degrees of Separation"-ը և "If You Could See Me Now"-ն նվիրվում են Դենիի հորը և Շիհանի ծնողներին։ 2012 թվականի սեպտեմբերի 16-ին the Script-ը Մեծ Բրիտանիայում առաջինն էր երկու շաբաթ շարունակ։

2012 թվականի սեպտեմբերի 5-ին խումբը սկսեց #3 համաշխարհային շրջագայությունը։ Այն տևեց գրեթե 11 ամիս և ներառում էր համերգներ Եվրոպայում, Հյուսիսային Ամերիկայում, Ասիայում և Ավստրալիայում։ Խումբը նաև մասնակցեց OneRepublic-ի Native ամառային շրջագայությանը։

The Script-ը երգ ձայնագրեց Mrs. Brown's Boys D'Movie ֆիլմի համար։ Երգը կրում է Hail, Rain or Sunshine անունը։

2014. No Sound Without Silence 
2014 թվականի հուլիսի 18-ին խումբը հայտարարեց իրենց նոր ձայնասկավառակի անունը։ Թվով չորրորդ ստուդիական ալբոմը կրում է No Sound Without Silence անվանումը։ Նրան նաև հայտարարեցին գլխավոր սինգլի անունը՝ "Superheroes"։ Վերջինս թողարկվեց 2014 թվականի հուլիսի 31-ին։ Ձայնասկավառակը թողարկվեց 2014 թվականի սեպտեմբերի 15-ին։

Խմբի անդամները 

 Դենի Օ'Դոնոհյու՝ վոկալ, ստեղնաշարային գործիքներ, կիթառ
 Մարկ Շիհան՝ կիթառ, վոկալ 
 Գլեն Փաուեր՝ հարվածային գործիքներ, բեք վոկալ

Աջակից անդամներ
 Բենջամին Սերժան՝ բաս կիթառ/ բեք վոկալ (Ստուդիայի/շրջագայության անդամ)
 Փոլ Ինդեր՝ կիթառ և բաս կիթառ (Միայն ստուդիա)
 Ռոուդնի Ալեխանդրո՝ ստեղնաշարային գործիքներ (Շրջագայության անդամ), 3 World Tour

Սկավառակագրություն

Ստուդիական ձայնասկավառակներ

Սինգլներ

Ֆիլմեր 
 Homecoming։ Live at the Aviva Stadium, Dublin

Շրջագայություններ 
 Science & Faith Tour (2010-11)
 3 World Tour (2012-13)
 No Sound Without Silence Tour (2015)
 Native Tour (2013-2015)

Մրցանակներ և անվանակարգեր 

2009 թվականին The Script-ը արժանացավ EBBA մրցանակին։

Ծանոթագրություններ

Արտաքին հղումներ 
 
 The Script-ը BalconyTV-ում 
 BBC Talking Shop: The Script by Neil Smith, 17 April 2008 ITV-ում
 BBC Music Club: The Script
 The Script CD review in MTVMexico.com
 Talk You Down Review at Daily Music Book
 The Script Interview in the Virgin Red Room

 

Իռլանդական երաժշտական խմբեր